En complir tretze anyos, o 12 de chunyo de 1942, Ana recibió un chicot quaderno o qual heba sinyalau a o suyo pai en una vitrina uns días dinantes. Si bien se tracta d'un libro d'autografos , empastado en tela a quadros royo y negro, con una chicota zarralla en o frent, Ana ya heba decidiu que lo utilizaría como diario. Empecipió a escribir en ell quasi immediatament, describindo-se a ell mesma y a la suya familia, asinas como a suya vida diaria en casa y en o colechio. A falta d'una «amiga de l'alma», seguntes Ana, le escribiba a o suyo diario como si estase endrezando-se a una amiga. Clamaba Kitty a o suyo diario y usaba «Quiesta Kitty» como formula introductoria en alusión directa a Kathe Zgyedie, una companyera d'estudios a qui clamaban afectuosament Kitty. Escribió en forma de cartas sobre os suyos resultaus en clase, os suyos amigos, mocetz con os quals simpatizaba y os puestos que preferiba visitar en o suyo vecindario. Si bien istos primers escritos en o suyo diario amuestran que a suya vida yera en muitas formas a vida tipica d'una escolar, tamién resinya os cambeos que se van implantando dende a ocupación alemana. Qualques referencias pareixen casuals y sin gran énfasis; manimenos, en qualques partes describe con mayor detalle a opresión que cada día va en aumento. Escribió sobre as estrelas que totz os chodigos yeran obligaus a portiar en publico, y tamién enumeró qualques d'as restriccions y persecucions imposadas en a vida cutiana d'a población chudía d'Ámsterdam.